26. ΒΑΣΙΛΙΚΟΝ ΔΙΑΤΑΓΜΑ της 18/31 Δεκ. 1954 Περί κηρύξεως αμολύντου φυλλοξήρας περιοχής Αλών Λιμένος Πειραιώς και περί απαγορεύσεως μεταφοράς κόπρου εις αμολύντους φυλλοξήρας περιφερείας εκ των Νομών Βοιωτίας και Αττικής. Έχοντες υπ’ όψιν τας διατάξεις του άρθρ. 4, παρ. γ΄ και δ΄ του Ν. 2147 του 1952 «περί προλήψεως και καταστολής των ασθενειών και εχθρών των φυτών και περί οργανώσεως της Φυτοπαθ/κής Υπηρεσίας», την υπ’ αριθ. 1 της 9 Οκτ. 1952 γνωμοδότησιν του παρά τω Υπουργείω Γεωργίας Φυτοπαθολογικού Συμβουλίου, ως και την υπ’ αριθ. 580 τοιαύτην του Συμβουλίου Επικρατείας, προτάσει του Ημετέρου επί της Γεωργίας Υπουργού, αποφασίζομεν και διατάσσομεν: Άρθρ.1.-Κηρύσσομεν αμόλυντον φυλλοξήρας την περιοχήν Αλών (Ζέα) του λιμένος Πειραιώς προς εναπόθεσιν γεωργικών προϊόντων προερχομένων μόνον εξ αμολύντου φυλλοξήρας περιοχών της Χώρας και προοριζομένων δια τας επίσης αμολύντους φυλλοξήρας τοιαύτας. Άρθρ.2.-Απαγορεύεται η μεταφορά κόπρου εις τας αμολύντους φυλλοξήρας περιοχάς της Χώρας εκ των κάτωθι αμολύντων φυλλοξήρας περιοχών, Νομού Βοιωτίας, του λιμένος Κίρρα και της περιοχής αυτού, του Νομού Φωκίδος, ως και της ηπειρωτικής περιφερείας του Νομού Αττικής, μετά του συνορεύοντος μετ’ αυτής τμήματος του Νομού Κορινθίας, μέχρι του Ισθμού της Κορίνθου και ολοκλήρου της περιφερείας Λουτρακίου Περαχώρας. (Μετά την σελ. 438,02) Σελ. 438,03 189-69 Προστασία κατά της φυλλοξήρας 16.Ε.γ.25-26 16.Ε.γ.26 Προστασία κατά της φυλλοξήρας 